**PROCEDURĂ PRIVIND MODALITATEA DE TRANZACŢIONARE PE PIAŢA CENTRALIZATĂ CU NEGOCIERE DUBLĂ CONTINUĂ**

1. **SCOP**
	1. Prevederile Procedurii privind modalitatea de tranzacţionare pe Piaţa Centralizată cu negociere dublă continuă, conform căreia contractele sunt atribuite printr-un proces de negociere dublă continuă, numită în continuare Procedura PC-OTC, sunt în concordanţă cu prevederile Regulamentului privind cadrul organizat de tranzacţionare pe pieţele organizate de energie electrică la termen administrate de Societatea Operatorul Pieţei de Energie Electrică şi Gaze Naturale OPCOM - S.A., aprobat prin Ordinul preşedintelui ANRE nr. 12/16.03.2023, cu modificările şi completările ulterioare.

Procedura privind modalitatea de tranzacționare pe piața centralizată cu negociere dublă continuă are drept scop precizarea condiţiilor referitoare la:

1. Funcționarea pieței
2. Înscrierea pentru participarea la tranzacții
3. Organizarea sesiunilor de tranzacționare pe PC-OTC
4. Publicarea informațiilor
	1. Principiile care stau la baza tranzacționarii pe Piața centralizată cu negociere dublă continuă a contractelor bilaterale de energie electrică, în condiţiile prezentei Proceduri, sunt definite astfel:
5. accesul nediscriminatoriu la piața centralizată cu negociere dublă continuă pentru toţi participanții la piața centralizată cu negociere dublă continuă de energie electrică;
6. folosirea mecanismelor concurenţiale pentru încheierea tranzacțiilor care fac obiectul prezentei Proceduri;
7. transparenţa – prin publicarea electronică în timp real a produselor cu prețurile de tranzacționare aferente, precum și publicarea rapoartelor agregate referitoare la prețurile, volumele și produsele tranzacționate.
8. **DOMENIUL DE APLICARE**

Procedura PC-OTC se aplică Participanţilor la această piaţă şi OPCOM S.A, în calitate de Operator al Pieței Centralizate cu negocire dublă continuă a Contractelor Bilaterale de energie electrică.

1. **ACRONIME**

Acronimele utilizate în cadrul Procedurii Pieței centralizate cu negociere dublă continuă au următoarele semnificaţii:

**OP**  – Operatorul Pieţei Centralizate cu negociere dublă continuă. În sensul ProceduriiOP, este OPCOM S.A;

**PC-OTC** – Piaţa Centralizată cu negociere dublă continuă a Contractelor Bilaterale de energie electrică;

**EFET –** Federaţia Europeană a Furnizorilor de Energie;

1. **DEFINIŢII**

Termenii şi expresiile folosite în prezenta procedură, altele decât cele prezentate în continuare, au semnificaţiile definite în Regulamentul (UE) 2019/943 al Parlamentului European și al Consiliului din 5 iunie 2019 privind piața internă de energie electrică (reformare) (în continuare Regulamentul 943/2019) și în Legea energiei electrice și gazelor naturale nr. 123/2012, cu modificările și completările ulterioare.

* 1. **Autoritatea Competentă** *–* Autoritatea Naţională de Reglementare în domeniul Energiei;
	2. **Agregator *–*** Participant la piață implicat în agregare, așa cum este definit la art. 2 pct. 43 din Regulamentul 943/2019.
	3. **Contract agreat de vânzare/cumpărare a energiei electrice pe Piața centralizată cu negociere dublă continuă a contractelor bilaterale de energie electrică** – Contract bilateral agreat între participanți înainte de participarea la tranzacționare încheiat în baza contractului standard EFET pentru energie electrică. În cadrul contractului sunt stabiliți toți termenii contractuali cu excepția: profilului de livrare, prețului, perioadei de livrare;
	4. **Convenţie de participare la Piețele Contractelor Bilaterale de energie electrică** – Convenţie standardizată stabilită de OP, ce prevede drepturile şi obligaţiile reciproce dintre acesta şi fiecare Participant la Piețele Contractelor Bilaterale de energie electrică;
	5. **Corelare –** Situația în care în Platforma de tranzacționare sunt introduse oferte care să îndeplinească simultan condiția de preț, respectiv prețul vânzării este mai mic sau egal cu prețul cumpărării;
	6. **Formularul de confirmare a tranzacțiilor** – Document conținând tranzacțiile efectuate în conformitate cu rezultatele sesiunii de tranzacționare, transmis în format electronic participantului, de către Operatorul Pieței centralizate cu negociere dublă continuă;
	7. **Interval de decontare** – O perioadă de timp de 15 minute;
	8. **Lista de eligibilitate** – Listă pe care fiecare participant o va mentine şi actualiza pe platforma de tranzacționare care cuprinde partenerii eligibili, distinct pe vânzare/cumpărare și produs. Lista de eligibilitate va cuprinde un număr minim de 8 (opt) parteneri eligibili cu limita de creditare diferită de zero;
	9. **Marjă** – Diferenţa între preţul la care se oferă spre vânzare un produs şi preţul la care se cumpără produsul respectiv;
	10. **Negociere dublă continuă** – Modalitate de negociere în care atât vânzătorul, cât şi cumpărătorul îşi pot actualiza ofertele în timp real;
	11. **Oferte de energie electrică** – Oferte cu caracteristici bine definite privind profilul livrărilor, perioada de livrare, puterea, și prețul oferite spre cumpărare/vânzare, ferm asumate în momentul introducerii lor pe platformă;
	12. **Operatorul Pieţei Centralizate cu negociere dublă continuă a Contractelor Bilaterale de energie electrică** – Persoana juridică Titulară de licenţă care asigură organizarea şi administrarea pieței centralizate cu negociere dublă continuă, în conformitate cu reglementările emise de Autoritatea Competentă. Aceasta este OPCOM S.A, respectiv OP;
	13. **Participant la Piața Centralizată cu negociere dublă continuă a Contractelor Bilaterale de energie electrică** *–* Persoană fizică sau juridică, în înţelesul art. 2 pct. 25 din Regulamentul (UE) 2019/943 al Parlamentului European și al Consiliului din 5 iunie 2019 privind piața internă de energie electrică, care se înscrie la această piață şi respectă convenţia de participare, precum şi prevederile prevăzute în reglementările naţionale şi/sau comunitare corespunzătoare participării la piaţa de energie electrică;
	14. **Piaţa Centralizată cu negociere dublă continuă a Contractelor Bilaterale de energie electrică** (over the counter)– Cadrul organizat de desfăşurare a tranzacţiilor cu contracte cu livrare fizică de energie electrică între Participanţii la piaţă, organizat şi administrat de OP, pe baza unor reguli specifice; tranzacţionarea se realizează prin negociere dublă continuă pe platforma de tranzacționare şi are ca scop contractarea energiei electrice pe termen determinat, la un preţ ferm, transparent, rezultat din echilibrul cererii şi al ofertei;
	15. **Platformă de tranzacţionare** – Sistem informatic administrat, din punctul de vedere al funcționalităților specifice pieței, de OP în scopul realizării tranzacţiilor pe PC-OTC;
	16. **Preţ de inchidere** – Preţul stabilit în timpul sesiunii de tranzacționare, ca urmare a corelării, în timp real, a cererii cu oferta, acceptat ferm de către părţile ce au încheiat tranzacţia. Dacă preţul de cumpărare este mai mare decât cel de vânzare, respectiv preţul de vânzare este mai mic decât cel de cumpărare, atunci preţul de închidere este preţul aferent ofertei de iniţiere a tranzacţiei. Acest preț include componenta TG a tarifului de transport;
	17. **Cel mai bun preț** – cel mai mic preț de vânzare pentru un ordin de cumpărare și cel mai mare preț de cumpărare pentru un ordin de vânzare;
	18. **Preţul de referinţă** – reprezintă preţul rezultat ca medie aritmetică a propunerilor participanţilor la PC-OTC, transmise prin mesaj e-mail pe adresa administratorului Platformei de tranzacționare (pcndc@opcom.ro / pc-otc@opcom.ro ), pana la ora 16:00 a zilei lucrătoare anterioare zilei de tranzacţionare;
	19. **Produs –** energie electrică care poate face obiectul unei tranzacții, definită de către OPCOM S.A., caracterizată prin profil și perioadă de livrare;
	20. **Raport tranzacții** – Raport generat de platforma de tranzacționare ce afișează detaliile complete ale tranzacțiilor încheiate pe piața centralizată cu negociere dublă continuă a contractelor de energie electrică;
	21. **Intermediere –** Procedura de identificare a unui al 3-lea partener care să accepte intermedierea tranzacției între 2 parteneri aflați în imposibilitatea tranzacționării în mod direct, conform listelor de eligibilitate;
	22. **Titular de licenţă** – Persoană juridică deţinătoare a unei licenţe acordată de Autoritatea Competentă;
	23. **Tranzacționare în timp real** – Modalitatea de tranzacționare a produselor prin accesare la „click”;
	24. **Tranzactionare prin corelare** – Modalitate de tranzacţionare a produselor prin corelare realizată de Platforma de tranzactionare;
	25. **Zi de tranzacţionare** – Orice zi lucrătoare;
	26. **Zi lucrătoare**– Zi calendaristică, cu excepţia zilelor de sâmbătă, duminică şi a oricărei zile declarată sărbătoare legală în România;
	27. **Zi nelucrătoare**– Zi de sâmbătă, de duminică şi oricare zi declarată sărbătoare legală în România.
1. **DOCUMENTE DE REFERINŢĂ**
	1. Legea nr. 123/2012 a energiei electrice și gazelor naturale, cu modificările şi completările ulterioare;
	2. Codul comercial al pieţei angro de energie electrică, aprobat prin Ordinul preşedintelui ANRE nr. 25/2004, referit în continuare Cod Comercial;
	3. Ordinul preşedintelui Autorităţii Naţionale de Reglementare în Domeniul Energiei nr. 134/2022 pentru aprobarea Regulilor generale privind pieţele organizate de energie electrică la termen;
	4. Regulamentul privind cadrul organizat de tranzacţionare pe pieţele organizate de energie electrică la termen administrate de Societatea Operatorul Pieţei de Energie Electrică şi Gaze Naturale OPCOM - S.A., aprobat prin Ordinul preşedintelui ANRE nr. 12/16.03.2023, cu modificările şi completările ulterioare;
	5. Procedura privind înregistrarea participanţilor la pieţele organizate de energie electrică administrate de OPCOM S.A., cu modificările şi completările ulterioare;
	6. Regulamentul (UE) 2019/943 al Parlamentului European și al Consiliului din 5 iunie 2019 privind piața internă de energie electrică.
2. **CONDIŢII GENERALE PRIVIND FUNCŢIONAREA PIEŢEI**
	1. **CONTRACTUL AGREAT DE VÂNZARE/CUMPĂRARE DE ENERGIE ELECTRICĂ ŞI LISTELE DE ELIGIBILITATE**
3. Participanţii la PC-OTC sunt obligaţi să aplice un tratament nediscriminatoriu în ceea ce priveşte stabilirea listei de eligibilitate, prin respectarea principiilor de mai jos.
4. Fiecare Participant la PC-OTC este obligat să dea curs solicitării primite de la orice Participant la PC-OTC, respectiv de la orice solicitant care doreşte să se înscrie ca
Participant la PC-OTC de a negocia un contract de vânzare/cumpărare de energie electrică.
5. Participantul la PC-OTC care primeşte o solicitare de tipul celei de la art. 6.1.2 de mai sus are posibilitatea să efectueze o analiză de risc a solicitantului, prin aplicarea propriului set de criterii de evaluare, stabilite pe baza unor indicatori economici şi financiari obiectivi. Analiza de risc urmăreşte, în principal, stabilirea limitei de creditare care poate fi aplicată în raport cu solicitantul respectiv.
6. Criteriile de evaluare se vor aplica în mod identic şi nediscriminatoriu tuturor solicitanţilor. În funcţie de rezultatul evaluării, solicitanţii vor fi încadraţi în categorii diferite de risc.
7. Participanţii la PC-OTC pot aplica solicitanţilor condiţii diferite de contractare (în special cu privire la condiţiile de plată şi de garantare) în funcţie de categoria de risc în care aceştia au fost încadraţi în urma analizei de risc. Solicitanţilor încadraţi în aceeaşi categorie de risc li se vor aplica condiţii identice sau echivalente de contractare.
8. Fiecare Participant la PC-OTC îşi va stabili lista de eligibilitate prin includerea acelor Participanţi la PC-OTC înscrişi în lista Participanților la PC-OTC publicată pe pagina proprie de internet a OP, cu care respectivul Participant la PC-OTC a agreat contractul de vânzare/cumpărare de energie electrică şi care se încadreaza în limita de creditare acordată. O listă de eligibilitate trebuie să conţină în permanenţă minimum 8 (opt) participanţi cu limita de creditare diferita de 0.
9. Odată cu înregistrarea pe PC-OTC, Participanții vor transmite listele de eligibilitate stabilite în baza contractelor agreate, atât pentru vânzare cât și pentru cumpărare. OP configurează în aplicația utilizată de administratorii Platformei de tranzacționare a PC-OTC listele de eligibilitate transmise de Participanții la PC-OTC.
10. Pentru fiecare Participant la PC-OTC, OP publică lista de eligibilitate pe pagina proprie de internet a OP.
11. Contractele de vânzare/cumpărare a energiei electrice agreate de către părți reprezintă o condiție de participare pe Platforma de tranzacționare, acestea fiind ulterior încheierii unei tranzacții, completate cu confirmarea de tranzacție semnată de părți (Anexa 2a - Fixed Price a contractului EFET).
12. Participanții la piață pot solicita actualizarea propriei Liste de eligibilitate ori de câte ori este necesar. Lista actualizată va fi transmisă la OP de la adresele de e-mail comunicate de fiecare Participant ca fiind cele utilizate pentru menținerea legăturii cu adminstratorii Platformei de tranzacționare.
13. În cazul în care în timpul sesiunii de tranzacționare un Participant la piață constată depășirea limitelor de creditare stabilite pentru tranzacțiile încheiate cu o anumită contraparte, este obligat sa notifice telefonic administratorul Platformei de tranzacționare cu privire la eliminarea contrapărții respective din lista celor eligibile solicitând actualizarea în conformitate a listei sale de eligibilitate. Notificările telefonice pot fi transmise numai de către persoanele nominalizate de reprezentanţii legali ai Participantului la piață ca și operatori pe Platforma de tranzacționare şi de la numerele de telefon notificate anterior prin adresă semnată de către reprezentantul legal al Participantului la piață ca fiind cele utilizate pentru menținerea legăturii cu adminstratorii Platformei de Tranzacționare. Aparatele telefonice utilizate în acest sens de către Participanții la piață trebuie să fie configurate astfel încât numărul de telefon (identitatea liniei) să fie dezvăluit în momentul în care se efectuează apelul (Calling Line Identification Presentation).
14. Dacă, în urma aplicării prevederilor de la art. 6.1.11. o listă de eligibilitate a unui participant conţine mai puţin de opt parteneri de contract (şapte participanţi pe listă) atunci nu se pot efectua tranzacţii pe PC-OTC în baza acestei liste de eligibilitate.
15. OP va actualiza noua listă după cum urmează:
16. Pentru a fi aplicabilă în ziua lucrătoare imediat următoare, în cazul primirii notificării prin e-mail şi pentru situaţiile în care, Participanţii la piaţă notifică actualizarea listei de eligibilitate prin adăugarea uneia sau mai multor contrapărţi;
17. Pentru a fi aplicabilă în maxim 15 minute de la primirea apelului, în cazul primirii notificării telefonice în timpul sesiunii de tranzacționare.
18. Listele de eligibilitate sunt definite pe direcție de tranzacționare (vânzare/cumpărare) și produs și sunt configurate în aplicaţia specifică a sistemului de tranzacţionare de administratorul Platformei de tranzacționare în baza criteriilor stabilite de Participantul la piață care notifică Lista proprie de eligibilitate. O *lista de eligibilitate* va cuprinde cel putin opt (8) parteneri eligibili cu limita de creditare diferita de zero.
19. Lista va fi transmisă de pe conturile de e-mail comunicate de fiecare participant.
	1. **OFERTELE DE ENERGIE ELECTRICĂ**
20. Ofertele de energie electrică pentru care OP definește produse specifice în cadrul Platformei de tranzacționare, în vederea organizării sesiunilor de tranzacționare, au următoarele caracteristici:
21. *Profilul livrărilor:*
22. *Livrare la putere constantă în bandă (00:00 – 24:00 CET);*
23. *Livrare* *la putere constantă la ore de vârf de sarcină* *(de Luni până Vineri de la ora 06:00 – 22:00 CET*);
24. *Livrare la putere constantă la ore de gol de sarcină (de Luni până Vineri 00:00 – 06:00 CET și 22:00 – 24:00 CET și Sâmbătă – Duminică 00:00 – 24:00 CET );*
25. *Perioadele de livrare zilnică aferente fiecărui profil de livrare sunt clar definite ca oră de început şi oră de sfârşit de către OP, iar acesta poate introduce sau elimina de la tranzacţionare un profil de livrare zilnică al unui produs în funcţie de cerinţele pieţei supuse consultării publice și în funcție de posibilitatea de implementare în cadrul sistemului de tranzacționare.*
26. *Puterea minimă pe interval de decontare oferită spre tranzacționare: 1 MW*;

*Puterea pe interval de decontare oferită spre tranzacționare trebuie sa fie un multiplu de 1 MW*

1. *Perioada de livrare* a energiei electrice poate fi:
2. 1 an
3. 1 semestru
4. 1 trimestru
5. 1 lună
6. 1 săptămână
7. 1 Weekend
8. 1 Zi, exceptând ziua următoare zilei de tranzacționare
9. *Cantitatea de energie electrică* tranzacţionată printr-un contract:

***Cantitatea de energie electrică aferentă contractului (Qc***) va fi dată de formula:

 $Q\_{c}=P\_{c}×ID×\frac{15}{60}$

Unde: Pc= puterea pe interval de decontare aferentă unui contract (MW);

 ID= numărul de intervale de decontare aferente produsului pentru care a fost ofertată energia electrică.

1. *Preţul* la care este ofertată cantitatea de energie electrică tranzacţionată printr-un contract, exprimat în lei/MWh, reprezintă preţul energiei electrice propus de participantul la licitaţie, inclusiv componenta TG a tarifului de transport.
2. *Data începerii livrării*
3. Valoarea ofertei va putea fi estimată utilizandu-se formula:

Valof = Qc x Pof

Unde: Valof = Valoarea ofertei (Lei)

Qc = Cantitatea de energie electrică conform ofertei tip aferente (MWh)

Pof = Prețul ofertat (Lei/MWh)

1. Produsele specifice definite în Platforma de Tranzacționare de către OP, în conformitate cu caracteristicile ofertelor de energie electrică, sunt de tipul celor prevazute în Anexa 6.
2. Pe platforma de tranzacţionare aferentă PC-OTC se pot tranzacţiona produsele specifice definite în Anexa 6 a prezentei Proceduri pentru toate profilele de livrare menţionate anterior, cu excepţia produsului de tip weekend care este disponibil a fi tranzacţionat numai pentru livrare în bandă.
	1. **MODUL DE OFERTARE**
		1. Participanţii propun pe Platforma de tranzacționare a PC-OTC, ofertele de vânzare sau/și cumpărare, definite luând în considerare caracteristicile ofertelor precizate la art. 6.2 în prezenta Procedură.
		2. Pentru introducerea ofertelor în platformă, participații la PC-OTC vor selecta:
			1. Sensul ofertei: Vânzare/Cumpărare;
			2. Produsul definit în sistemul Platformei de tranzacționare pentru care Participantul la PC-OTC dorește introducerea ofertei;
			3. Puterea oferită;
			4. Prețul ofertei exprimat în Lei/MWh.
		3. Orice ofertă, introdusă de către un Participant la PC-OTC în sistemul utilizat de Platforma de tranzacţionare presupune în mod implicit acceptarea condiţiilor contractelor de vânzare/cumpărare a energiei electrice agreate cu posibilii parteneri din Lista de eligibilitate notificată OP și asumarea fermă a condițiilor propuse privind cantitatea și prețul ofertate.
		4. (1) Un participant la piaţă poate încheia tranzacţii cu energie electrică pe PC-OTC în mod individual sau agregat.

(2) Agregarea participanţilor la piaţă se realizează separat pentru activitatea de producţie, respectiv pentru consum.

(3) În cazul participării agregate, agregatorul este participantul care tranzacţionează energia electrică şi căruia îi revin integral toate responsabilităţile şi drepturile prevăzute în convenţia de participare la piețele contractelor bilaterale de energie electrică, precum și cele prevăzute în reglementări naționale și/sau ale Uniunii Europene corespunzătoare participării la piața de energie electrică.

(4) Agregatorul comunică OP lista clienților finali/producătorilor agregați, iar OP o include, ca anexă, în convenția de participare la piețele contractelor bilaterale de energie electrică; agregatorul notifică OP ori de câte ori intervin modificări ale listei.

* 1. **VIZUALIZAREA OFERTELOR**
1. Fiecare ofertă activă în piață poate fi vizualizată de toţi participanții. Ofertele sunt vizualizate în platforma de tranzacţionare, în ecranele fiecărui Participant la piaţă, în culori diferite în funcție de Lista de eligibilitate a respectivului Participant după cum urmează:
2. Ofertele participanților eligibili aflați în Lista de eligibilitate pentru tranzacționare vor fi afișate în culoarea roşu (indicând astfel posibilitatea ca aceste oferte să fie tranzacționabile imediat);
3. Ofertele participanților care nu se află în Lista de eligibilitate pentru tranzacționare vor fi afișate în culoarea roz (indicând astfel imposibilitatea ca aceste oferte să fie tranzacționabile imediat, singura posibilitate de tranzacționare a acestor oferte fiind inițierea procedurii de intermediere).
4. Ofertele unui participant vor putea fi vizualizate de toți utilizatorii aceluiași participant într-un mod distinct (culoarea de fond: verde), comparativ cu ofertele celorlalți participanți din piață, pentru a se observa ușor ofertele active ale participantului și totodată a se înlătura posibilitatea tranzacționarii în cadrul aceleiași companii.
5. Între utilizatorii aceluiași participant se va putea observa numele utilizatorului care a introdus oferta pe Platforma de Tranzacționare prin consultarea Registrului de ordine.
6. **ORGANIZAREA ŞI DESFĂŞURAREA ŞEDINŢELOR DE TRANZACŢIONARE**
	1. **ORGANIZAREA SESIUNILOR DE TRANZACŢIONARE CONFORM CALENDARULUI DE TRANZACŢIONARE**
		1. OP organizează sesiuni de tranzacţionare pe PC-OTC. În cadrul unei sesiuni de tranzacţionare Participanţii la PC-OTC introduc ofertele proprii de vânzare/cumpărare conform programului de tranzacţionare (Anexa 4) şi calendarului de tranzacţionare publicat de OP (Anexa 5).
		2. Sesiunile de tranzacţionare sunt organizate în fiecare zi lucrătoare.
		3. Identitatea Participanţilor la licitaţie este anonimă din punctul de vedere al ecranelor de ofertare.
		4. Platforma de tranzacţionare a PC-OTC afişează în ecranul participantului la piaţă informaţia privind contrapartea eligibilă cu care Participantul la PC-OTC a încheiat tranzacţia.
		5. Programul de desfăşurare a sesiunilor de tranzacţionare este în zilele lucrătoare între orele 10:00 - 15:00 şi este publicat pe pagina proprie de internet a OPCOM S.A, în meniul destinat PC-OTC conform Anexei 5 la prezenta Procedură.
	2. **DESFĂŞURAREA SESIUNILOR DE TRANZACŢIONARE**
		1. În etapa de tranzacţionare, Participanţii la PC-OTC introduc de la calculatorul propriu, utilizând meniul de introducere oferte al Platformei de Tranzacţionare, puterea medie pe interval de decontare şi preţul solicitat al produsului dorit.
		2. Pe toată durata sesiunii de tranzacţionare, Participanţii pot introduce, modifica, suspenda/activa şi/sau anula ofertele de vânzare/cumpărare precum şi să vizualizeze toate ofertele existente în piaţă (Anexa 1).
		3. Pe parcursul sesiunii de tranzacţionare, Participanţii la piaţă pot notifica telefonic administratorul Platformei de tranzacţionare asupra modificării Listei de eligibilitate şi confirmă prin e-mail (pcndc@opcom.ro) forma actualizată a acesteia cu precizarea modificărilor drepturilor de eligibilitate, iar administratorul Platformei de tranzacţionare are la dispoziţie **15 minute** de la primirea apelului şi a solicitării primite prin e-mail, pentru actualizarea listei de eligibilitate în sistemul de tranzacţionare aferent PC-OTC. Participantul la piaţă poate decide suspendarea ordinelor active în cadrul sesiunii de tranzacţionare până la primirea confirmării din partea administratorului platformei de tranzacţionare cu privire la actualizarea modificărilor în sistem.
		4. Tranzacţionarea se realizează prin două modalităţi:
7. Prin selectarea (accesare la „click”) şi acceptarea ofertei eligibile de vânzare/cumpărare în Platforma de Tranzacţionare. Ofertele neeligibile nu vor putea fi tranzacţionate prin această metodă.
8. Prin corelare automată cu sau fără iniţierea procedurii de intermediere.
	* 1. În cazul în care un Participant la PC-OTC se află în imposibilitate de a accesa Platforma de tranzacţionare, acesta poate solicita administratorilor platformei introducerea sau anularea de oferte în numele său utilizând una dintre soluţiile de comunicare precizate în procedura privind situaţiile de urgenţă în funcţionarea sistemului de tranzacţionare şi a căilor de comunicaţie ale OP şi ale participanţilor utilizând formularul de transmitere a ofertei precizat în Anexa 3 la prezenta Procedură.
		2. Toate ofertele vor fi ordonate în funcţie de preţ, respectiv în ordine descrescătoare dacă ofertele introduse sunt de cumpărare şi în ordine crescătoare dacă ofertele introduse sunt de vânzare. În cazul introducerii mai multor oferte cu acelaşi preţ, ordonarea acestora se face în funcţie de marca de timp.
		3. Orice modificare adusă unei oferte presupune anularea automată de către Platforma de Tranzacţionare a datelor ofertei iniţiale care a fost modificată şi actualizarea automată a datelor din Platforma de Tranzacţionare pentru o nouă ofertă cu marca de timp corespunzătoare momentului modificării ofertei iniţiale. Această modificare poate avea consecinţe asupra plasării ofertei în ansamblul pieţei din punct de vedere al mărcii sale de timp.
		4. Ofertele care îndeplinesc condiţia de compatibilitate – preţul de cumpărare mai mare, cel puţin egal cu preţul de vânzare, respectiv preţul de vânzare mai mic, cel mult egal cu preţul de cumpărare, sunt corelate prin proces automat derulat de Platforma de Tranzacţionare, în timp real.
		5. Procesul de corelare va asigura corelarea tuturor ofertelor compatibile astfel:
9. În procesul de corelare Platforma de tranzacţionare a PC-OTC respectă regulile de ordonare funcţie de:
	* + - 1. preţ;
				2. marca de timp.
10. Ofertele de cumpărare se vor corela în ordinea descrescătoare a preţului ofertat respectiv, prima ofertă de cumpărare corelată va fi oferta de cumpărare cu preţul cel mai mare;
11. Ofertele de vânzare se vor corela în ordine crescătoare a preţului ofertat respectiv, prima ofertă de vânzare corelată va fi oferta de vânzare cu preţul cel mai mic;
12. Daca sunt mai multe oferte la preţul cel mai bun, atunci corelarea se face în funcţie de timp, începând de la cea mai puţin recentă ofertă până la cea mai recentă ofertă.

Procesul de corelare se va încheia în momentul în care toată cantitatea aferentă ofertelor compatibile a fost tranzacţionată.

* + 1. În cazul în care pe parcursul sesiunii de tranzacționare, un participant care a incheiat tranzacție eronată solicită OP în termen de **15 minute** de la momentul realizării acesteia, iar contrapartea este de acord cu anularea tranzacției, OP va anula tranzacţia pe Platforma de tranzacţionare a PC-OTC.
		2. Solicitarea de anulare a unei tranzacții eronate se formulează telefonic şi se confirmă prin mesaj e-mail transmis pe adresa administratorului Platformei de tranzacţionare (pcndc@opcom.ro/ pc-otc@opcom.ro)
		3. În cazul în care pentru un produs pe PC-OTC sunt introduse oferte ce pot intra în corelare:
1. acestea sunt corelate automat, dacă ofertele sunt introduse de parteneri eligibili, şi se încheie tranzacţii asumate de către participanţii eligibili ale căror oferte au fost corelate;
2. acestea vor fi automat rezervate de către platformă iar administratorul Platformei de tranzacţionare va desfăşura activităţile prevăzute în prezenta procedură pentru modul intermediere de încheiere a tranzacţiilor, dacă ofertele sunt introduse de participanţii la piaţă alţii decât partenerii eligibili.

**7.3 ÎNCHEIEREA TRANZACŢIILOR ÎN MODUL INTERMEDIERE**

* + 1. Pentru derularea unei proceduri de intermediere administratorul Platformei de tranzacţionare identifică un al treilea Participant la PC-OTC care să accepte intermedierea tranzacţiei între doi parteneri aflaţi în lista sa de eligibilitate dar care nu sunt eligibili reciproc şi sunt în imposibilitate de a tranzacţiona în mod direct, conform listelor de eligibilitate.
		2. Ofertele ce fac obiectul unei proceduri de intermediere vor fi suspendate din piaţă prin proces automat derulat de Platforma de Tranzacţionare iar situaţiile de intermediere vor fi procesate cronologic de administratorul Platformei de Tranzacţionare.
		3. Prin iniţierea procedurii de intermediere, Participantul îşi exprimă acordul pentru ca OP să divulge participanţilor din lista de eligibilitate pentru intermediere, numele vânzătorului şi al cumpărătorului.
		4. Pentru identificarea Participantului la PC-OTC care va intermedia tranzacţia, administratorul Platformei de tranzacţionare va adresa propunerea de intermediere simultan tuturor participanţilor eligibili identificaţi prin interogarea unui raport în cadrul aplicaţiei care deserveşte PC-OTC.
		5. Administratorul Platformei de tranzacţionare transmite, prin intermediul platformei de tranzacţionare sau prin e-mail, un mesaj care conţine propunerea de tranzacţionare în modul intermediere precizând părţile contractante, poziţia acestora (vânzător/cumpărător), numele instrumentului, puterea pe interval de decontare şi preţul, către toţi participanţii la PC-OTC identificaţi ca îndeplinind condiţiile de eligibilitate ale Participanţilor la PC-OTC ce nu pot încheia tranzacţia în mod direct deşi propun cel mai mare preţ de cumpărare respectiv cel mai mic preţ de vânzare.
		6. Răspunsul privind acceptarea sau respingerea intermedierii unor tranzacţii pe PC-OTC se formulează prin mesaj adresat prin Platforma de tranzacţionare sau prin mesaj e-mail (pcndc@opcom.ro/pc-otc@opcom.ro), în termen de maximum **15 minute** de la transmiterea propunerii de intermediere adresată Participanţilor la PC-OTC de către Administratorul Platformei de tranzacţionare.
		7. Pentru stabilirea participantului care va încheia tranzacțiile în modul intermediere, OP selectează participantul care a transmis primul mesajul de acceptare a intermedierii. În cazul în care doi participanți au transmis mesajul în același timp, unul prin intermediul platformei de tranzacționare și unul prin e-mail, va prevala mesajul transmis prin intermediul platformei de tranzacționare.
		8. În situaţia în care se găseşte participantul care acceptă intermedierea cu marjă zero a tranzacţiei, OP creează două Rapoarte de introducere a tranzacţiilor (Add deal Report) şi introduce în sistemul de tranzacţionare cele două tranzacţii care rezultă din procedura de intermediere.
		9. În situaţia în care nu se gaseşte nici un participant care să accepte intermedierea tranzacţiei, Participantul are opţiunea reactivării ofertei pentru care s-a încercat realizarea procedurii de intermediere.
1. **ÎNCHEIEREA PERIOADEI DE OFERTARE**
	* + 1. Exclusiv pentru soluţionarea/corectarea tranzacţiilor eronate executate foarte aproape de sfârşitul sesiunii zilnice de tranzacţionare, înainte de închiderea sesiunii de tranzacţionare, este stabilită etapa de pre-închidere având durata de **15 minute**, pe parcusul căreia nu mai pot fi introduse, modificate, suspendate/activate sau anulate oferte. În acest interval, cu acordul părţilor implicate în eventualele tranzacţii eronate, se vor corecta sau anula tranzacţiile în cauză, în vederea transmiterii unor semnale de preţ corecte şi coerente.
2. **PERSOANE AUTORIZATE**
	* 1. Participantul la PC-OTC va desemna şi va comunica OP numele şi datele de contact ale reprezentanţilor săi având drept de a introduce, modifica şi anula conţinutul ofertelor în numele Participantului la PC-OTC pe care îl reprezintă şi de a lua hotărâri în numele acestuia privitor la participarea la sesiunile de tranzacţionare.
		2. Participantul la PC-OTC se va asigura asupra posibilităţii contactării de către administratorii Platformei de Tranzacţionare a cel puţin unul dintre reprezentanţii desemnaţi, pe parcursul sesiunilor de licitaţie pentru care aceştia s-au conectat în vederea participării la sesiunea de tranzacţionare.

Notificările telefonice pot fi transmise numai de catre persoanele nominalizate de reprezentantii legali ai Participantului la piaţă ca şi operatori pe Platforma de tranzacţionare şi de la numerele de telefon notificate anterior prin adresă semnată de către reprezentantul legal al Participantului la piaţă ca fiind cele utilizate pentru menţinerea legăturii cu adminstratorii Platformei de Tranzacţionare. Aparatele telefonice utilizate în acest sens de către Participanţii la piaţă trebuie sa fie configurate astfel încât numărul de telefon (identitatea liniei) să fie dezvăluit în momentul în care se efectuează apelul (Calling Line Identification Presentation). Orice apel fără identitate sau efectuat de o persoana care nu a fost nominalizată de Participant în acest sens, va fi respins de către administratorul Platformei de Tranzacţionare.

* 1. **INCHEIEREA SESIUNII DE TRANZACŢIONARE**
		1. La închiderea zilei de tranzacţionare OPCOM S.A, în calitate de OP, transmite Participanţilor la PC-OTC, prin e-mail, Formularul de confirmare a tranzacţiilor, conform rezultatelor sesiunii de tranzacţionare. De asemenea, Participanții la PC-OTC au la dispoziție în platforma de tranzacționare *Raportul tranzacții* care oferă detaliile complete ale tranzacțiilor încheiate în timpul sesiunii de tranzacționare.
		2. Formularul de confirmare a tranzacţiilor va conţine următoarele detalii privind tranzacţiile încheiate: Deal ID, denumire produs tranzacţionat, sens de tranzacţionare, cantitate de energie electrică tranzacţionată, preţ de tranzacționare, părţile contractante şi identificarea tranzacţiilor încheiate prin intermediere, conform Anexei 4 la prezenta Procedură.
		3. După încheierea zilei de tranzacţionare, OP va publica pe pagina proprie de internet ([www.opcom.ro](http://www.opcom.ro)) rezultatele zilei de tranzacţionare, distinct pentru fiecare produs supus tranzacţionării, respectiv preţul de atribuire şi cantităţile aferente fiecărui preţ de atribuire înregistrat, preţul maxim de cumpărare şi preţul minim de vânzare propuse în cursul zilei de tranzacţionare.
		4. La încheierea sesiunii de tranzacționare OP va publica pe pagina proprie de internet ([www.opcom.ro](http://www.opcom.ro)), detaliile complete aferente tranzacţiilor:
1. la care preţul de închidere a variat cu cel puţin 10% faţă de preţul de referinţă, dacă aceasta a fost prima tranzacţie în cursul zilei curente, sau faţă de preţul tranzacţiei precedente din ziua curentă;
2. de peste 50 MW/produs.

Detaliile complete conţin următoarele: numele partenerilor de tranzacţionare, produsul tranzacţionat, preţul tranzacţiei şi cantitatea tranzacţionată.

* + 1. Până la ora 16:00 a fiecărei zile de tranzacţionare, Participaţii la PC-OTC transmit prin mesaj e-mail pe adresa administratorului Platformei de tranzacţionare (pcndc@opcom.ro/pc-otc@opcom.ro) propunerile privind preţul de referinţă pentru fiecare produs tranzacţionat pe PC-OTC.
		2. În cazul în care un Participant la PC-OTC nu transmite propunerile sale pentru ziua următoare de tranzacţionare, OP va calcula preţul de referinţă luând în considerare ultima propunere transmisă de acesta.
	1. **ÎNTRERUPEREA ACCIDENTALĂ A SESIUNII DE TRANZACȚIONARE ŞI RELUAREA ACESTEIA**
		+ - 1. Sesiunea de tranzacţionare poate fi întreruptă de către reprezentanţii OP autorizaţi în astfel de situaţii, în cazul unui eveniment sau a unui complex de condiţii de natură să împiedice desfăşurarea sesiunii de licitaţie. Aceste evenimente şi condiţii includ, dar nu sunt limitate la: defectarea Platformei de Tranzacţionare a PC-OTC din diverse cauze, care includ dar nu sunt limitate la defecţiuni ale serverului Platformei de Tranzacţionare, a majorităţii terminalelor Participanţilor la PC-OTC, ori avarii ale sistemului de alimentare cu energie a Platformei de Tranzacţionare ori ale unor subsisteme componente (internet, reţea internă).
		1. În cazul în care sesiunea de tranzacţionare se întrerupe de către reprezentanţii OP sau Platforma de tranzacţionare este oprită automat din cauze tehnice (distinct de oprirea Platformei de tranzacţionare de către reprezentanţii OP), ca o consecinţă a unor evenimente sau condiţii descrise mai sus, reluarea tranzacţiilor se va face de îndată ce condiţiile vor permite desfăşurarea normală a sesiunii de tranzacţionare.
		2. Participanţii la PC-OTC vor fi anunţaţi asupra deciziilor luate în situaţiile precizate în prezentul capitol, fie prin intermediul Platformei de tranzacţionare fie prin alte mijloace (telefon, fax, e-mail).
1. **PUBLICAREA INFORMAŢIILOR**
2. OPCOM S.A, în calitate de OP, publică şi actualizează pe pagina proprie de internet următoarele documente:­­­
	* 1. Documentele ce reglementează precum şi documentele tip privind funcţionarea PC-OTC, respectiv:
3. Regulamentul privind cadrul organizat de tranzacţionare pe pieţele organizate de energie electrică la termen administrate de Societatea Operatorul Pieţei de Energie Electrică şi Gaze Naturale OPCOM - S.A., aprobat prin Ordinul preşedintelui ANRE nr. 12/16.03.2023, cu modificările şi completările ulterioare;
4. Procedura privind modalitatea de tranzacţionare pe piaţa centralizată cu negociere dublă continuă;
5. Procedura privind înregistrarea participanţilor la pieţele organizate de energie electrică administrate de OPCOM S.A.;
6. Convenţia de participare la piețele contractelor bilaterale de energie electrică;
	* 1. Calendarul de tranzacţionare a produselor specifice PC-OTC;
		2. Programul stabilit pentru zilele de tranzacţionare pe PC-OTC;
		3. Lista telefoanelor şi adreselor de e-mail la care pot fi contactaţi administratorii Platformei de tranzacționare pe parcursul zilei de tranzacţionare.
		4. Lista Participanţilor la PC-OTC. Această listă este actualizată în cazul în care este înregistrat un nou Participant la PC-OTC, în cazul în care, un Participant se retrage, este suspendat sau este revocat de la piaţă (la data la care cazurile menţionate devin efective);
		5. După încheierea zilei de tranzacţionare OP va publica date sintetice privind sesiunea de tranzacţionare, cuprinzând:
7. preţul de atribuire şi cantităţile aferente fiecărui preţ de atribuire înregistrat;
8. cel mai mare preţ de cumpărare şi cel mai mic preţ de vânzare pentru fiecare tip de produs;
9. detaliile complete ale tranzacţiilor mai mari de 50 MW încheiate pentru fiecare produs;
10. detaliile complete ale tranzacţiilor la care preţul de închidere a variat cu cel puţin 10% faţă de preţul de referinţă stabilit pentru produsul tranzacţionat, dacă este prima tranzacţie a zilei, sau faţă de preţul tranzacţiei precedente din ziua curentă;
11. date zilnice agregate, statistici, rapoarte periodice şi indici calculaţi în baza rezultatelor, în scopul stabilirii unor referinţe corecte de preţ pentru piaţa de energie electrică;
12. justificarea întreruperii sesiunii de licitaţie, în cazul în care sesiunea de licitaţie este întreruptă conform prevederilor prezentei Proceduri;
13. preţurile de referinţă calculate pentru fiecare produs supus tranzacționării.
14. Informaţiile publicate respectiv rezultatele sesiunilor de tranzacţionare, vor fi menţinute pe pagina proprie de internet a OPCOM S.A pentru o perioadă de cinci (5) ani.
15. **LEGĂTURA CU PARTICIPANŢII LA PC-OTC**
16. Schimbul de date şi informaţii cu Participanţii la PC-OTC se va realiza în condiţiile prezentei Proceduri: fizic, prin e-mail, fax, web.LAN, telefonic.
17. Participanţii la PC-OTC vor notifica OP asupra numelor reprezentanţilor săi şi datelor de contact ale acestora, adreselor de e-mail şi numerelor de telefon de la care pot fi primite notificări conforme cu prevederile prezentei Proceduri, considerate valide în realizarea schimbului de date şi informaţii. Sunt considerate ca notificate numai informaţiile transmise sub semnătura reprezentantului legal al Participantului la PC-OTC.
18. Participanţii sunt de acord că OP poate înregistra apelurile către numărul de contact al Platformei de tranzacţionare, în condițiile legii.
19. **ALTE PREVEDERI**
20. Toate contractele EFET agreate între participanți înainte de participa­rea la tranzacționare, pe baza cărora au fost stabilite listele de eligibilitate, vor fi înaintate OP ca parte a documentației necesare pentru configurarea listei de eligibilitate. În cazul unui agregator, atât prevederile contractului EFET agreat înainte de participarea la tranzacționare cât și tranzacțiile încheiate pe PC-OTC sunt asumate de către agregator;
21. OPCOM S.A în calitate de OP transmite Autorității Competente informaţiile cu privire la tranzacţiile încheiate pe PC-OTC din fiecare sesiune de tranzacționare, în formatul şi cu periodicitatea solicitate de către Autoritatea Competentă sau prevăzute de reglementările în vigoare.
22. Prevederile Procedurii PC-OTC sunt completate de drept şi în mod automat cu prevederile documentelor de referinţă precizate la art. 5 precum şi cu modificările ulterioare ale acestor documente.
23. În cazul în care se constată de către OPCOM S.A., că un participant la PC-OTC nu a respectat prevederile Regulamentului privind cadrul organizat de tranzacţionare pe pieţele organizate de energie electrică la termen administrate de Societatea Operatorul Pieţei de Energie Electrică şi Gaze Naturale OPCOM - S.A., aprobat prin Ordinul preşedintelui ANRE nr. 12/16.03.2023, cu modificările şi completările ulterioare și respectiv ale prezentei Proceduri, OP va aplica sancţiunile prevăzute în Procedura privind înregistrarea participanţilor la pieţele organizate de energie electrică administrate de OPCOM S.A., cu modificările şi completările ulterioare.
24. Situațiile de nerespectare de către un participant la piață a obligațiilor ce îi revin în urma încheierii tranzacţiilor pe PC-OTC, respectiv neasumarea tranzacțiilor prin înscrierea acestora în anexa nr. 2a la contractul agreat de părţi, în conformitate cu detaliile cuprinse în Raportul Tranzacţii generat de platforma de tranzacţionare şi cu formularul de confirmare a tranzacţiilor primit de la OP, se notifică către OP, care consemnează pentru participantul în culpă o abatere de la regulile de tranzacționare pentru tranzacția în cauză. În cazul în care pentru un participant la PC-OTC au fost înregistrate două abateri, înregistrarea celei de-a treia abateri conduce la suspendarea sa de la tranzacţionarea pe PC-OTC pentru o perioadă de 6 luni.
25. Pentru contractele EFET, OP verifică completitudinea contractului (Condiţiile generale, Condiţiile specifice şi Anexele 2a-2d) precum şi respectarea prevederilor din contractul cadru, respectiv conformitatea textului contractului de vânzare/cumpărare a energiei electrice pe Piața centralizată cu negociere dublă continuă a contractelor bilaterale de energie electrică agreat între participanți înainte de participarea la tranzacționare cu textul contractului cadru EFET, cu excepția: prevederilor agreate în Condiţiile Specifice, precum şi a profilului de livrare, prețului, perioadei de livrare care trebuie să fie asumate prin subscrierea tranzacțiilor încheiate Anexei 2a a contractului cadru EFET agreat de părți.
26. În spiritul prezentei proceduri fermitatea preţului înseamnă un preţ fix (lei/MWh tranzacţionat) care se stabileşte în momentul tranzacţionării şi nu suferă modificări ulterioare în baza unor formule sau altor aranjamente comerciale.
27. În cazul în care un participant la PC-OTC a solicitat înscrierea în lista de eligibilitate, iar solicitarea i-a fost refuzată, Participantul la piaţă căruia i-a fost adresată solicitarea va prezenta participantului solicitant motivația aferentă criteriilor de risc neîndeplinite în vederea înscrierii în lista sa de eligibilitate.
28. În cazul suspendării/retragerii/revocării de la PC-OTC a agregatorului, clienții finali/producătorii agregați din lista acestuia vor putea să tranzacționeze pe PC-OTC pe baza înregistrării independente la PC-OTC.

**DIAGRAMA PROCESULUI DE FUNCŢIONARE A PIEŢEI CENTRALIZATE CU NEGOCIERE DUBLĂ CONTINUĂ A CONTRACTELOR BILATERALE DE ENERGIE ELECTRICĂ**

**Anexa 1**

Transmiterea către OPCOM S.A. a listei de eligibilitate

Actualizarea de către OPCOM S.A. a listei de eligibilitate

Sesiunea de ofertare de energie electrică pe PC-OTC

Transmiterea ofertelor. Sesiune de tranzacționare continuă. Tranzacții încheiate în timp real. Soluționarea cazurilor de tranzacții eronate

Etapă de preînchidere – Soluționarea cazurilor de tranzacții eronate

Transmiterea în format electronic a Formularelor de confirmare a tranzacţiilor de către OPCOM S.A.

Participanții la PC-OTC îşi asumă tranzacţiile încheiate prin subscrierea acestora Anexei 2a a contractului EFET – Fixed Price

 **Anexa 2**

Nr. Ieșire Participant ...........…..........din data………………

Nr. Intrare OPCOM S.A.……............din data……………...

**OFERTĂ**

*(se va preciza codul produsului)*

Către OPCOM S.A.

Bd. Hristo Botev 16-18, sectorul 3, Bucuresti

Societatea ...........................................................................................................................

cu sediul în…….....................................................................................................................,

înregistrată la Oficiul Registrului Comerţului al ........................, cu numărul ............................

reprezentată prin director general ........................................................................................,

în conformitate cu prevederile Procedurii privind tranzacționarea pe Piața centralizată cu negociere dublă continuă a contractelor bilaterale de energie electrică, solicit înregistrarea pentru tranzacţionare pe această piață, în cadrul sesiunii de licitaţie din data……organizată pentru produsul specific.................... *(se va preciza codul din cadrul platformei de tranzacționare pentru care se lansează oferta)* a următoarei oferte:

Sensul ofertei: Vânzare / Cumpărare

Numărul de contracte…

Preţul .......…lei/MWh

În cazul atribuirii ofertei ne obligăm să subscriem tranzacţia încheiată cu contrapartea eligibilă stabilită în urma sesiunii de tranzacționare în cadrul căreia oferta de răspuns a fost atribuită, Anexei 2a a Contractului EFET - Fixed Price, cu respectarea întocmai a prevederilor Ordinul președintelui ANRE nr. 12/16.03.2023 pentru aprobarea Regulamentului privind cadrul organizat de tranzacţionare pe pieţele organizate de energie electrică la termen administrate de Societatea Operatorul Pieţei de Energie Electrică şi Gaze Naturale OPCOM - S.A, cu modificările şi completările ulterioare și a rezultatelor notificate de către OPCOM S.A. în calitate de Operator al PC-OTC.

Data

.......................

Director General,

Persoană desemnată pentru introducerea ofertelor pe PC-OTC,

(Nume, Prenume, Semnătură)

**Anexa 3**

**FORMULAR DE CONFIRMARE A TRANZACŢIILOR**

Către: *(Nume Participant la PC-OTC)*

Referitor la rezultatul sesiunii de tranzacționare din data de ………..

Vă facem cunoscut faptul că în urma desfăşurării sesiunii de tranzacționare din data de ………, pe Piața centralizată cu negociere dublă continuă a contractelor bilaterale de energie electrică, în numele societății dumneavoastră au fost încheiate tranzacțiile din anexa la prezenta.

Având în vedere prevederile *Regulamentului privind cadrul organizat de tranzacţionare pe piata centralizată cu negociere dublă continuă a contractelor bilaterale de energie electrică* și caracterul general al contractelor cadru - EFET încheiate, tranzacţiile notificate prin prezentul formular de confirmare subscriu şi fac obiectul Anexei 2a a Contractului cadru.

În conformitate cu prevederile Procedurii, asumarea tranzacţiilor efectuate se realizează de către părţi prin adiționarea contractului agreat de părți cu tranzacția/tranzacțiile încheiate în cadrul sesiunii de tranzacționare, cu respectarea întocmai a prevederilor  *Regulamentului privind cadrul organizat de tranzacţionare pe pieţele organizate de energie electrică la termen administrate de Societatea Operatorul Pieţei de Energie Electrică şi Gaze Naturale OPCOM - S.A.,* aprobat prin Ordinul preşedintelui ANRE nr. 12/16.03.2023, cu modificările şi completările ulterioare și a rezultatelor notificate prin prezentul mesaj de către OPCOM S.A. în calitate de Operator al PC-OTC.

Cu respect,

Administrator PC-OTC

Anexă la Formular de confirmare a tranzacţiilor/Appendix to Trades Confirmation Form

|  |  |  |  |  |  |  |  |
| --- | --- | --- | --- | --- | --- | --- | --- |
| **ID tranzacție/****Deal ID** | **Denumire****Produs specific/****Product name** | **Poziție în** **tranzacție****(Vânzător/****Cumpărător)/****Side** **(Buyer/****Seller)** | **Cantitate tranzacționată/****Quantity****(MW)** | **Cantitate aferentă tranzacției/****Deal quantity****(MWh)** | **Preț de contract\*/****Strike price****(Lei/MWh)** | **Denumire agent economic contraparte în cadrul tranzacției/****Name of the trade counterparty** | **Sleeve****(DA/NU)/****Sleeve****(Yes/No)** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

(\*) Preţul de contract este conform cu Anexa 2a a Contractului cadru EFET / Price contract complies with Appendix 2 of EFET agreement

**Anexa 4**

Programul zilei de tranzacționare

|  |  |
| --- | --- |
| 10:00 | * Deschiderea zilei de tranzacționare
 |
| 10:00 - 15:00 | * Etapa de transmitere a ofertelor
 |
| 15:00 - 15:15  | * Pre-închiderea sesiunii de tranzacționare – soluționarea situațiilor privind tranzacțiile eronate­­­­­
 |
| 15:30 | * Termen limită pentru transmiterea notificărilor privind modificarea listei de eligibilitate
 |
| 16:00 | * Termen limită pentru transmiterea propunerilor privind prețul de referință
 |

 **Anexa 5**

|  |  |  |  |  |  |
| --- | --- | --- | --- | --- | --- |
| **Tip Contract** | **Denumirea** | **Prima zi detranzacţionare** | **Ultima zi detranzacţionare** | **Prima zi delivrare** | **Ultima zi delivrare** |
| **Zilnic** |  |  |  |  |  |
|  |  |  |  |  |
|  |  |  |  |  |
| **Week-end** |  |  |  |  |  |
|  |  |  |  |  |
|  |  |  |  |  |
| **Săptămînal** |  |  |  |  |  |
|  |  |  |  |  |
|  |  |  |  |  |
| **Lunar** |  |  |  |  |  |
|  |  |  |  |  |
|  |  |  |  |  |
| **Trimestrial** |  |  |  |  |  |
| **Semestrial** |  |  |  |  |  |
|  |  |  |  |  |
|  |  |  |  |  |
| **Anual** |  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

 **Anexa 6**

În conformitate cu caracteristicile ofertelor de energie electrică prezentate în capitolul 6.2 din prezenta Procedură, produsele specifice definite în Platforma de Tranzacționare sunt de tipul:

* **Produse pentru contracte zilnice**

**DayName\_NZ+1\_NL\_AN**

**DayName\_NZ+2\_NL\_AN**

**DayName\_NZ+3\_NL\_AN**

**DayName\_NZ+4\_NL\_AN**

**DayName\_NZ+5\_NL\_AN**

**DayName\_NZ+6\_NL\_AN**

unde,

**D –** energie electrică livrată pentru perioada de o zi;

**DayName –** numele zilei;

**NZ** **–** numărul ce reprezintă data zilei următoare zilei curente din lună;

**NL** **–** numele lunii;

**AN –** ultimele două cifre ale anului în care are loc livrarea.

* **Produse pentru contracte de weekend**

**WkEnd\_NZW+1\_NL\_AN**

**WkEnd \_NZW+2\_NL\_AN**

**WkEnd \_NZW+3\_NL\_AN**

unde,

**WkEnd –** energie electrică livrată pentru perioada de un weekend;

**NZW –** un număr ce reprezintă data zilei a 6 a săptămânii anterioare;

**NL** **–** numele lunii;

**AN –** ultimele două cifre ale anului în care are loc livrarea.

* **Produse pentru contracte săptămânale**

**Wk\_NS+1\_ NZ\_NL\_AN**

**Wk\_NS+2\_ NZ\_NL\_AN**

**Wk\_NS+3\_ NZ\_NL\_AN**

**Wk\_NS+4\_ NZ\_NL\_AN**

unde,

**Wk –** energie electrică livrată pentru perioada de o săptămână;

**NS –** numărul săptămânii curente din an;

**NZ –** numărul ce reprezintă data zilei de început a săptămânii;

**NL** **–** numărul lunii din an;

**AN –** ultimele două cifre ale anului în care are loc livrarea.

* **Produse pentru contracte lunare**

**M\_ NL+1\_AN**

**M\_ NL+2\_AN**

**M\_ NL+3\_AN**

**M \_ NL+4\_AN**

**M \_ NL+5\_AN**

**M \_ NL+6\_AN**

**M \_ NL+7\_AN**

unde,

**M –** energie electrică livrată pentru perioada de o lună calendaristică;

**NL –** denumirea lunii curente din an;

**AN –** ultimele două cifre ale anului în care are loc livrarea.

* **Produse pentru contracte trimestriale**

**Q\_NTR+1\_AN**

**Q\_NTR+2\_AN**

**Q\_NTR+3\_AN**

**Q\_NTR+4\_AN**

**Q\_NTR+5\_AN**

unde,

**Q –** energie electrică livrată pentru perioada de un trimestru calendaristic;

**NTR –** numărul trimestrului curent din an;

**AN –** ultimele două cifre ale anului în care are loc livrarea.

* **Produse pentru contracte semestriale**

**H\_NSM+1\_AN**

**H\_NSM+2\_AN**

unde,

**H –** energie electrică livrată pentru perioada de un semestru calendaristic;

**NSM –** numărul semestrului curent din an;

**AN –** ultimele două cifre ale anului în care are loc livrarea.

* **Produse pentru contracte anuale**

**Y\_AN+1**

**Y\_AN+2**

unde,

**Y –** energie electrică livrată pentru perioada de un an calendaristic;

**AN –** ultimele două cifre ale anului curent.